A lemezt nyitó "The Root of All Evil" a "Six Degrees of Inner Turbulence" (2002) albumon megkezdett ún. "12-lépéses szvit" "(Twelve-step Suite)" harmadik felvonása, amely Mike Portnoy dobos alkoholizmushoz fűződő viszonyát dolgozza fel. A 2001. szeptember 11-ei terrortámadásra reflektáló "Sacrified Sons" és a címadó "Octavarium" dalokban egy 18-tagú szimfonikus zenekar kíséri az együttest. Érdekesség, hogy a 24 perces "Octavarium" hat, egyenként négyperces tételből áll, és nem csak zenéjében, de a dalszövegbe elrejtett utalásokkal is tiszteleg vele hatásai előtt a Dream Theater.